Predkladacia správa

	Materiál pod názvom „Návrh na zmenu aktualizácie koncepcie privatizácie bánk s majetkovou účasťou Fondu národného majektu Slovenskej republiky“ sa predkladá ako iniciatívny návrh. 

Predkladaný materiál predstavuje návrh na privatizáciu zostávajúcej majetkovej účasti štátu v Slovenskej sporiteľni, a.s. v rozsahu 10,00% + 1 akcia.

	Predmetná majetková účasť štátu v Slovenskej sporiteľni, a.s. neumožňuje štátu ako akcionárovi podľa Obchodného zákonníka a platných stanov banky podstatným spôsobom ovplyvňovať rozhodovanie a riadenie v tejto banke, preto sa ako optimálne riešenie javí odpredaj všetkých zvyšných akcií vo vlastníctve štátu.

Príjmami z privatizácie uvedeného podielu štátu v Slovenskej sporiteľni, a.s. sa zabezpečia finančné prostriedky na krytie záväzkov Ministerstva financií SR a Fondu národného majetku SR voči Erste Bank v súvislosti so súdnymi spormi voči SLSP, a.s., ktoré vyplývajú zo Zmluvy o kúpe 87,18 % akcií SLSP, a.s. uzavretej dňa 11. januára 2001.